సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
డ్రగ్స్ హీట్: కాజల్ కొత్త నిర్ణయం!
డ్రగ్స్ వ్యవహారం వెలుగులోకి రావడం, అనేక మంది సినిమా వాళ్ల పేర్లు డ్రగ్స్ వినియోగదారుల జాబితాలో వినిపించడం,
TNN | Updated:
Aug 4, 2017, 10:55AM IST
డ్రగ్స్ వ్యవహారం వెలుగులోకి రావడం, అనేక మంది సినిమా వాళ్ల పేర్లు డ్రగ్స్ వినియోగదారుల జాబితాలో వినిపించడం, కొందరు పోలీసుల విచారణను కూడా ఎదుర్కొంటూ ఉండటంతో.. సినిమా వాళ్ల వ్యవహారశైలిలో చాలా మార్పులు వస్తున్నాయి. డ్రగ్స్ సరఫరాదారులుగా అరెస్టైన వారితో చాలా మంది సినీతారల సెల్ఫీలే ఈ వ్యవహారం హీటును పెంచాయి. సదరు డ్రగ్స్ సరఫరాదారులు ఎవరో తమకు తెలియదని, ఏదో అడిగారు కాబట్టి సెల్ఫీలు దిగాం.. అని సినిమా వాళ్లు చెప్పుకొంటూ వస్తున్నారు. అలాగే కొంతమంది సినిమా వాళ్ల మేనేజర్లు, ఈవెంట్ మేనేజర్లు కూడా డ్రగ్స్ రాకెట్ లో పట్టుబడ్డారు. దీంతో కొంతమంది సినీతారలపై అనుమానాలు రేగాయి.
ఈ క్రమంలో.. కాజల్ పేరు కూడా డ్రగ్స్ వ్యవహారంలోకి ఎక్కింది. డ్రగ్స్ డీలర్ గా అరెస్టు అయిన రోనీ అనే వ్యక్తి కాజల్ కు మేనేజర్. కాజల్ డేట్స్ ను చూడటం దగ్గర నుంచి కాజల్ ఏం తినాలి, ఏం తినకూడదనే డైట్ ను చూడటం వరకూ.. రోనీ బాధ్యతగానే ఉండేదట. కాజల్ అంతగా అతడి మీద ఆధారపడిందట. ఇప్పుడు రోనీ డ్రగ్స్ వ్యవహారంలో దొరికిపోవడంతో కాజల్ షాక్ కు గురైందని సమాచారం. తను అమాయకురాలిని అని, తన మేనేజర్ చేసిన పనులతో తనకేం సంబంధం లేదని కాజల్ చెబుతోంది.